
	DOKUMENT ZA INTERNETSKO SAVJETOVANJE O NACRTU OPĆEG AKTA

	Nacrt 
Pravilnika o provedbi postupaka jednostavne nabave

	Centar za odgoj i obrazovanje Krapinske Toplice 

	Početak savjetovanja
9. rujna 2026.
	Završetak savjetovanja
23. rujna 2026.


OBRAZAC 1 
RAZLOG DONOŠENJA
	
Sustav javne nabave u Republici Hrvatskoj od 1. siječnja 2017. godine uređen je Zakonom o javnoj nabavi ("Narodne novine" broj 120/16. - u daljnjem tekstu: ZJN 2016) kao općim normativnim aktom na području javne nabave.  
U Narodnim  novinama, br. 48/26 objavljen je Zakon o izmjenama i dopunama Zakona o javnoj nabavi, koji je stupio na snagu 16. svibnja 2026. (u daljnjem tekstu. Izmjene ZJN 2016), osim pojedinih odredaba koje stupaju na snagu 1. rujna 2026. godine, a koje se odnose na pripremu i provedbu postupaka jednostavne nabave. Od 1. rujna 2026. povećavaju se pragovi za jednostavnu nabavu te iznose 50.000,00 eura za robu i usluge te 100.000,00 eura za radove. Ujedno se, radi jačanja transparentnosti i antikorupcijskih učinaka, uvodi obveza provođenja nabave iznad 15.000,00 eura putem modula jednostavne nabave te obveza javne objave poziva na dostavu ponuda za nabave iznad 25.000,00 eura za robu i usluge te iznad 45.000,00 eura za radove. U općem aktu o jednostavnoj nabavi naručitelji su dužni urediti pravila o sukobu interesa te način ostvarivanja pravne zaštite putem prigovora čelniku tijela kod javnopravnih tijela, odnosno odgovornoj osobi kod onih naručitelja koji nisu javnopravna tijela prema odredbama Zakona o općem upravnom postupku, kao i svoj interni akt objaviti u EOJN RH.
Člankom 84. prijelaznih i završnih odredbi Izmjena ZJN 2016 propisano je da su  naručitelji obvezni u roku od tri mjeseca od dana stupanja na snagu ovoga Zakona, uskladiti opće akte kojima se uređuju pravila, uvjeti i postupci jednostavne nabave te planove nabave s odredbama ovoga Zakona.
S obzirom na naprijed navedene promjene u zakonskoj regulativi, a koje su dovele do značajnih izmjena glede uvjeta, pravila i postupka pripreme i provedbe jednostavne nabave roba, usluga i radova, kao i određenih novosti u provedbi postupaka jednostavne nabave, a koje su naručitelji ex lege obvezni unijeti u svoj opći akt,  izrađen je prijedlog novog Pravilnika u jednostavnoj nabavi. Budući da je Pravilnik o jednostavnoj nabavi opći akt, sukladno članku 11. Zakona o pravu na pristup informacijama ("Narodne novine" broj 25/13., 85/15. i 69/22.) provodi se postupak savjetovanja sa zainteresiranom javnošću stavljanjem Nacrta Pravilnika o jednostavnoj nabavi na internetske stranice Centra za odgoj i obrazovanje Krapinske Toplice s mogućnošću sudionika da u pisanom obliku ili elektronskom poštom dostave svoje komentare, primjedbe i prijedloge prema obrascu raspoloživom na internetskoj stranici. 



[bookmark: _GoBack]Pozivamo predstavnike zainteresirane javnosti da najkasnije do 23. rujna 2026. godine  dostave svoje komentare na Nacrt Pravilnika o provedbi postupaka jednostavne nabave putem Obrasca sudjelovanja u savjetovanju o nacrtu akta na e - mail: 
ured@centar-krapinske-toplice-kr.skole.hr   
Centar za odgoj i obrazovanje Krapinske Toplice  je bio dužan pričekati donošenje i službenu objavu novog nacrta Pravilnika o provedbi postupaka jednostavne nabave od strane našeg osnivača, Krapinsko-zagorske županije. Budući da akt osnivača služi kao obvezni pravni i tehnički predložak za donošenje pravilnika samog Centra, izrada našeg nacrta nije mogla započeti ranije. Kako bi se osigurao kontinuitet zakonitog postupanja i hitno usklađivanje poslovanja s osnivačem unutar zadanih rokova, pristupilo se skraćenom roku savjetovanja.
Po završetku savjetovanja, svi pristigli doprinosi biti će javno dostupni na internetskoj stranici Centra za odgoj i obrazovanje Krapinske Toplice. 

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.
Zahvaljujemo na doprinosu u izradi što kvalitetnijeg Nacrta Pravilnika o provedbi postupka jednostavne nabave.

